# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.. sz.***

## ***🖀: 63/578-512 Email: jegyzo@csanytelek.hu***

CS/109-2/2020.

**E l ő t e r j e s z t é s**

**Csanytelek Község Önkormányzata Polgármestere 2020. decemberi döntéséhez**

**Tárgy:** *az I. háziorvosi körzet háziorvosával kötött feladat-ellátási szerződés 2. módosítása*

**Tisztelt Polgármester úr!**

Tájékoztatom Önt arról, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 478/2020. (XI. 3.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése **értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja**. Ez azt eredményezi, hogy a Képviselő-testület nem ülésezik, nem hoz döntést, míg Bizottságai Tagjai elektronikus úton mondanak véleményt az adott előterjesztésről, ezzel segítve elő a polgármester úr döntését. Ennek megfelelve kerülhet sor a tárgyban döntéshozatalra.

Visszautalok a Csanyteleki I. háziorvosi körzet háziorvosával Dr. Tóth Máriával kötött feladatellátási szerződésben foglaltakra, melyben a megbízóként eljáró Képviselő-testület *felmentést adott Dr. Tóth Mária számára 2021. március 31. napjáig arra, hogy megszerezze a háziorvosi szakvizsgát.* Ennek azért van jelentősége, mert a vonatkozó központi jogszabályok értelmében abban az esetben végezhet háziorvosi tevékenységet a praxisjoggal rendelkező orvos, amennyiben rendelkezik háziorvosi szakvizsgával. Ennek hiányában megszűnik a felek közötti feladatellátási szerződés és az I. háziorvosi körzet orvos nélkül marad, a körzet betöltetlenné válik. A megadott határidő előtt, *2020. november 25. napján háziorvostanból sikeres szakvizsga letételét igazoló dokumentumot mutatott be Dr. Tóth Márai háziorvos*, mellyel okafogyottá vált az idézett szerződésbe foglalt kötelezettsége. Ahhoz, hogy a valós állapotot idézze a feladatellátási szerződés, szükség van annak módosítására, melyet ezen előterjesztéshez csatolok, annak egységes szerkezetbe foglalt változatában. Konkrétan a feladatellátási szerződés 1. pontjából az „előreláthatóan 2021. március 31. napjáig (a háziorvosi szakvizsga megszerzéséig)” szöveg törlésre kerül, helyébe „*határozatlan ideig tartó”* szöveg kerül, továbbá a feladatellátási szerződés 2. pontja teljes szövege hatályát vesztia fent írtak szerinti okafogyottsága miatt, míg a többi pontja változtatás nélkül hatályban marad.

**Tisztelt Polgármester úr!**

Indítványozom a tárgyi előterjesztésben és ahhoz csatolt módosított feladatellátási szerződésben és határozatban foglaltak változtatás nélküli elfogadását.

C s a n y t e l e k, 2020. december 10.

……………………………………….

Kató Pálné jegyző

**……/2020, (XII. .. .) Ökt határozat**

**Tárgy:** *az I. háziorvosi körzet háziorvosával kötött feladat-ellátási szerződés módosítása*

**H a t á r o z a t**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 478/2020. (XI. 3.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése **értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja**.

1.) Csanytelek Község Önkormányzata Polgármestereként rögzítem, hogy a **Dr. Tóth Mária háziorvossal** a *Csanytelek I. háziorvosi körzete háziorvosi feladata ellátására kötött szerződése egységes szerkezetben kiadott 2. számú*

*módosítását, e tárgyi határozathoz 1. mellékletként csatolt tartalommal jóváhagyom, amely aláírásáról haladéktalanul gondoskodom.*

2.) Felkérem a település jegyzőjét a tárgyi határozatban foglaltak végrehajtása érdekében szükséges további intézkedések megtételére.

Végrehajtás határideje: azonnal

Végrehajtásért felelős: Kató Pálné jegyző

Beszámolás határideje: végrehajtást követő soros ülésen

Határozatról értesítést kap:

* Dr. Tóth Mária I. sz. háziorvosi körzet háziorvosa (Helyben)
* Csongrád-Csanád Megyei Kormányhivatal Szentesi Járási Hivatal Népegészségügyi Osztálya Vezetője (Szentes)
* Csongrád-Csanád Megyei Nemzeti Egészségbiztosítási Alapkezelő Vezetője (Szeged)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Irattár