# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.. sz.***

## ***🖀: 63/578-512 Email: jegyzo@csanytelek.hu***

CS/………../2020.

**E L Ő T E R J E S Z T É S**

**Csanytelek Község Önkormányzata Polgármestere 2020. decemberi döntéséhez**

**Tárgy:** *a DAREH 2020. évi tevékenységéről szóló beszámoló jóváhagyása*

**Tisztelt Polgármester úr!**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 478/2020. (XI. 3.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja. Ennek megfelelve kerül sor a tárgyban döntéshozatalra.

Emlékeztetem Önt arra, hogy településünk önkormányzata a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás (a továbbiakban: DAREH) 2006. márciusában való megalapítása óta tagja a szervezetnek, működését anyagiakkal évről – évre az önkormányzat költségvetéséből támogatja. Ennek a szervezetnek köszönhetően, pályázati úton került sor 5 évvel ezelőtt a település régi szeméttelepének rekultiválására, amely a település környezetvédelme szempontjából kiemelkedő fontossággal bír.

Településünkön szervezett módon közel 20 éve folyik a hulladékgazdálkodás keretébe tartozó hulladékszállítás, melyet jelenleg az FBH-NP Nonprofit Kft megbízásából alvállalkozója a Csongrádi Víz- és Kommunális Nonprofit Kft lát el, a DAREH Társulással kötött szerződésben foglaltak szerint. Évek óta folyamatos a háztartási hulladék, a szelektívhulladék, a zöldhulladék heti, ill. havi egy alkalommal való szállítása, kezelése, ártalmatlanítása, központi közszolgáltatási díj fizetési kötelezettség ellenében. Térítésmentesen évente 2 alkalommal lehetőség van településünkön a lomtalanításra, amely közkedvelt, mivel a szolgáltatást egyre többen veszik igénybe.

Településünkön havonta egy alkalommal biztosított a közszolgáltatást igénybe-vevők számára a közszolgáltató általi ügyfélfogadás, amely nagy ügyfélforgalmat bonyolít, főleg a településről ki- és beköltözők általi gyűjtőedény leadás és átvétel okán.

A jövő évre vonatkozóan tervbe-vett központi vonatkozó jogszabály-tervezet értelmében állami feladatkörbe vonja a hulladékgazdálkodás hatáskörét, amely komoly jogi átalakítást fog eredményezni, melynek bekövetkezése után fogok arról számot adni Önnek és a Képviselő-testület Tagjainak.

**Tisztelt Polgármester úr!**

Tájékoztatom Önt arról, hogy a Magyarország önkormányzatairól szóló 2010. évi CLXXXIX. törvény (a továbbiakban: Mötv.) 93. § 14. pontja értelmében eljárva,  *évente egy alkalommal* be kell számolnia az adott Társulásban folytatott tevékenységről, melynek ezen előterjesztéshez csatolt DAREH Elnöke által megküldött beszámoló csatolásával teszek eleget.

Indítványozom a tárgyi előterjesztés és az ahhoz csatolt határozat változtatás nélküli elfogadását.

C s a n y t e l e k, 2020. december 9.

Tisztelettel:

………………………………….

Kató Pálné jegyző

**…./2020. (XII. .. .) Ökt határozat**

**Tárgy:** *a DAREH 2020. évi tevékenységéről szóló beszámoló jóváhagyása*

**H a t á r o z a t**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 478/2020. (XI. 3.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja. Ennek megfelelve kerül sor a tárgyban döntéshozatalra.

**Csanytelek Község Önkormányzata Polgármestere** eleget téve az Mötv. 93. § 14. pontjában foglalt kötelezettségének, a DAREH Elnöke által megküldött, a DAREH által 2020. évben végzett tevékenységéről szóló beszámolójában foglaltakat tudomásul vette, a Képviselő-testület Tagjai számára előzetes onlein tájékoztatás mellett.

Határozatról értesítést kap:

* DAREH Elnöke (Orosháza)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármestere
* Kató Pálné jegyző
* Irattár